ગુજરાત અને હિમાચલ પ્રદેશની વિધાનસભાની ચૂંટણી એક તરફ આવી રહી છે. ત્યાં જ ભાજપ અને કોંગ્રેસ એક પછી એક એકબીજા પર પ્રહાર કરી રહ્યા છે. સાથે જ કોંગ્રેસ ઉપાધ્યક્ષ રાહુલ ગાંધીના મોદી સરકાર પર પ્રહારો તેજ થઇ રહ્યા છે. રવિવારે કોંગ્રેસ ઉપાધ્યક્ષ રાહુલ ગાંધીએ તેમના અધિકૃત ટ્વિટર પરથી એક ટ્વિટ કરીને મોદી સરકાર પર આકરો પ્રહાર કર્યો છે. રાહુલ ગાંધીએ કહ્યું કે મોંઘો ગેસ, મોંધુ રાશન આપી તમે ખાલી ખોટા પોલા વચનો આપી રહ્યા છે. દામ બંધ કરો અને રોજગાર આપો નહીં તો તમારું સિંહાસન ખાલી કરો. આમ રાહુલ ગાંધીએ આ ટ્વિટ દ્વારા મોદીના રાજીનામાની વાત કરી છે.